
SHIKYNTIEN 
HA KI NONGHIKAI 


Ka Skit-lehniam jong ngi kam 
dei tang ka kot-pule hapoh klas. 
Kam dei tang kaban hikai lynnong 
katto katne shaphang ka Skit-leh- 
niam. Ka Jinglehniam Khristan 
jong ngi ka dei ban iarap ia ki 
khynnah skul ban nangroi ha ka 
jingieit ia u Blei bad ia u Jisu 
Khrist, u Nongpynim jong ngi. 
Lyngba ki jingduwai, ki jingleh, ki 
dak bad ki tiar ba la kyntang, ngi 
mut ban ialam ia ki Khristan jong 
ngi kham hajan bad u Khrist. 

Ki nonghikai kiba shimti ia ka- 
ne ka kamram halor ki khynnah- 
rit, ki dei ban pule, ban batai bad 
ban kylli jingkylli ha ka rukom ka 
bakhuid bad bariewblei. 

Ki Lynnong ki long ki bajem 
bad bashai. Man la ka lynnong ka 
don la ka subjekt. Dei ban pynbna 



nyngkong eh ia ka subjekt jong 
man la ka lynnong. Nangta si pule 
ia kawei pa kawci ka kyntoit- 
lynnong ( paragraph ). Ka bha ba 
u/ka nonghikai kin pule nyng- 
kong, kum ka jingpule nuksa, 
nangta si pynpule-lang baroh shi- 
klas ban bud ia u/ka nonghikai. 
Lada don ki kynlien kiba eh, batai 
shuwa ia ki d.t ki nuksa. 

Haba la d:p pule lut, phi lah 
ban kylli jingkylli. Sdang da kiba 
kham nang, sa pynbud da kiba 
kham duna da ka juh ka jingkylli. 
Khatar ne arphew ngut ki lah ban 
jubab ia ki jingkylli. 

Ka Skit-lehniam jong ngi ka 
dei ka jinghikai baseisoh jong u 
Blei, jong u Jisu bad jong ka 
Balang. Haba ki khynnah jong ngi 
ki tip bad nang ban shim bynta ha 
ki jinglehniam, ki long kum ki 
Apostol kiba ialap ia ka Gospel 
jong u Jisu Khrist. 



Ngi wan ban Mane ia n Blei . 

1. Ngi burom ia ki Riewkhraw. 

Ngi pynpaw burom ia ki riewkhraw, kiba 
bat ia ki kyrdan baheh. Ngi burom ia u Arsh- 
bishop, ia u Lai, ia u Myntri. Ngi Ich ia kane 
da ki ktien ne da ki kam. Ngi icng hakhmat 
jong ki; ngi ai ha ki ka nam bakyrpang. Ngi 
dei ruh ban burom i > ki da ki jingpyrkhat bad 
jingsngew. 

2. Ngi burom ia u Blei. 

U Blei U dei Uba Hakhlich-tam. Te ngi 
dci ban ai ha U ruh ka burom ka bahalor-tam. 
Ngi khot ia kane “ Ka Jingmane " ne ka “ Nguh 
ka dem Da ki jingleh jong ngi, da ki ktien 
jong ngi bad da ki dohnud bad mynsiem jong 
ngi, ngi mane ia u Blei. Ban kren lyngkut : 
Ngi mane ia u Blei da ka met, da ka jingmut 
bad da ka mynsiem jong ngi. 

3. Bunsien ngi wan ialum-lang ban duwai. 

Ngi dei ban burom ia u Blei, ban mane ia 
U ha baroh ki aiom bad ki jaka, namar-ba U 
dei u Nongthaw bad u Kynrad jong ngi. Ngi 
dei ruh ban ialum-lang ban duwai ha u Blei. 
Nangta ngi duwai, ym tang da ki jingpyrkhat 
bad jingsngew, hynrei da ki met jong ngi ruh. 

thoh Bakhuid ba la pule ha ki riewngeit. U 
Jisu U don-lang haba ngi duwai bad ngi rwai. 
“ Haba ar ric laingut ki ialang ha ka kyrteng 
jong Nga, Manga Nga don lang hapdeng jong 
ki.” (Mt. 18, 20). 

2. Ka Jingpynim jong u Khrist ka wan ha ngi 
ha ki Jinglehniam Paidbah. 

Ha ka Jinglehniarn jong ka Eukharist ne ha 
ka Mas Bakhuid, ka Jingknia jong u Khrist 
kaba la knia shisien ha ka Jingkhawai Bakhat- 
duh bad halor ka Dicngphna la pynthymmai 
biang (la tyrwa biang) ha ka rukom ba iapher. 
“ To leh ia kane ban buh jingkynrnaw ia Nga.” 
( Lk. 22. 18). Ha ka jinglehniam sakrament h 
J isu U ai ki jingaiei. Ha ki jingpule, ki jinghi- 
kai jong u Jisu ki wan ha ngi. Haba ngi rwai 
ne ngi duwai, ngi duwai da u Jisu Khrist ne 
lyngba u Jisu Khrist.” 

3. Ki Tiar ne Atiar ba ngi pyndonkam ha ka 
Jinglehniam Paidbah. 

Ha ki Jinglehniam Paidbah, ngi wan'ha 
iingmane. Ngi pyndonkam ia ka duwan. 
Ngi pyndonkam ia u kpu bad ka wain, ia ka 
um bad ia ki umphniang. Ngi donkam kitkot 
ha kiba la thoh ia ki jingduwai ba la buh. 

4 Ki Jingpulc ha ka Skit-Lehniam 

Ha ka Skit-Lehniam la pule na ka Baibl ia 
ka Ktien u Blei. Ki jingbatai ki ai jingmut ia 
ngi. Ngi sangeh shiphring ban puson ia ki. 
Ngi rvvai ban ai-jingiaroh bad jingainguh ha u 
Blei, ban pan-map ia la ki pop bad ban pan na 
U ia ki jingaioi. 


Ki Jingkylli. 

1) Na no ki wan ki Jinglehniam-Paidbah ba- 
kongsan ? 

2) Mono ba don bad ngi haba ngi iaduwai-lang ? 

3) Kumno ngi pynkut ia ki jingduwai bad jing- 
rwai jong ngi ? 

4) Hangno la pvulong nyngkong-ch ia ka Jing- 
lehniain Eukharist? 

5) Hangno la kynthup i.t ki jinghikai bakong- 
san jong u Jisu ? 

Ka Jinglehniam bakongsan tam 
jong ngi. 

l. Ka Jingknia ka dei ka Jingaiti bakyrpang 
ha u Blei. 

“ Xn Jingkn: \ ” ka mut ka jingtyrwa ne 
jingiiii ia ki jingai jong ngi ha u Blei. U Blei 
U }-di 1 ig i.i ki bad U pynlong ia ki ki bakhuid. 
U V.l :i U sngewbha ban pdiang iaki jingai jong 
ngi, bad U khotsngcwbha ia ngi, ba ngin leit 
b.im bad U ha ka jingkhawai. 



2. Ka Jingknia Eukharist. 

Ha ka Jingknia jong ka Eukharist ngi tyr- 
wa ha u Blei, ia u kpu bad ka wain, kiba dci ki 
soh jong ka mariang bad jong ka jingtrei jong 
ngi, lyngba u lyngdoh. U Lyngdoh, da ka bor 
kaba u Khrist U la ai ha u, u pynkylla ia kine ki 
jingai sha ka Met bad ka Snam jong u Jisu 
Khrist. Kane ka dci ka jingai kaba u Blei U 
sngewbha eh. Nangta u Blei U khotsngewbha 
ia ngi ba ngin shim bynta ha ka jingkhawai, ha 
kaba ngi bam bad ngi dih ia ka Met bad ka 
Snam jong u Khrist. 

3. Tang u Lyngdoh ba la pynkyntang u knia ia 
ka Jingknia. 

U dei u Lyngdoh ba la pynkyntang uba 
knia ia ka Jingknia. Hynrei kilo kiba ia don- 
lang ki iasnoh-lem bad u haba knia. U Lyng- 
doh u ialam bad u tyrwa ia u kpu bad ka wain 
kiban kylla-long ka Met bad ka Snam jong u 
Jisu. Ki Paidbah ki jubab ia ki jingduwai bad 
ki tyrwa ia ka Jingknia kum ka jong ki hi. 
Lada dcr.kam u Dikon badu Subdikon ki iarap 
ia u Lyngioh, ' itba kiwei pat ki shakri-duwan 
ki iarap. 

4. Ka Jinglehniam ia ka ktien jong u Blei bad 
ia ka Jingknia. 

Ka jinglehniam baroh kawei ka don ar- 
bynia. Ka Jinglehniam ia ka Ktien jong u Blei, 
kata ka mut ki Jingpule Bakhuid ; bad ka 
Jinglehniam Eukharisi. Hynrei kine baroh 
artylli ki iasnohlang bad ki pynlong tang kawei 
ka jingmane. ( Ka Riii ( constitution ) jong ka 
Skit-Leh-niam. No 56. ) 

Ki Jingkylli. 

1. Kaei ka Jingknia ? 

2. IJ Blei U leh aiu hub a ngi tyrwa ha U ia ki 
jingai jong ngi ? 

3. Ha lo Eukharisi ngi tyrwa aiu n; ngk.ing-ch 
h i u Bini ? 

4. U Blei pat U pynkylla it ki .' am ki jingai 
aiu ? 

5. Mano ba knia ia kt Jr t Eukharist? 

6. Kino kt bynta bak ,,! .,san jong ka Jingknia 
Eukharist ? 

Ka Jinglehniam haba Rung . 



1. U Rangbah Nongknia u rung hapoh lingmane. 

Kane ka* Jingknia Eukharist ka long kaba 
donkam-ch, te la dei ban leh janai ia man la ki 
kam. U Nongknia Rangbah u phongjain ha Sa- 
kristi. Nangta u wan sha duwan lem bad ki 
shakri-duwan katba ki Paidbah patde ki rwai 
kawei ka jingrwai ha u Blei. U Lyngdoh bad 
ki shakri-duwan ki dcmkhohsiew hakhmat k.t 

Sakrament Bakhuid bad ki nguh hakhmat ka 
duwan. Nangta u Lyngdoh u doh ia[ka*duwait. 
Nangta ki leit sha ki shuki ne jaka shong. 

2. Nyngkongeh ugi pan- map na u Blei. 

Shuwa ba ngin kren ha u Blei ngi pan-map 
na ka bynta ki'pop'jong ngi. Te ki, u Lyngdok 
bad ki shakri-duwan ki kynmaw ia la ki pop 
bad ki pan-map. U Lyngdoh u ai ia ka rukom 
jingmap. 

3. “ Ko Trai, to isynei”, bad ka Jingrwai iarok. 

Nangtadci ia-onglang*: “ Ko Trai to isynei”, 
lada ym shym la ong shuwa. Ha ki Sngi-khraw 
bakyrpang, kum ki Sngi u Trai, yn rwai ne ong 
ia ka .“Jingrwai Burom (Gloria). Ka sdang 
da ki ktien : “ Ka Burom ha u Blei hajrong...” 
(Lk. 2, 14). 

4. Ka Jingduwai bakongsan ch ha ka por ba 
rung. 

Mynta ka sdang sa ka jingduwai ban pan ia 
ka jingaiei u Blei. U Lyngdoh u ong da ka sur 
bashai. Ka jingduwai ka kut borabor ha ka 
kyrteng jong ka Trinity Bd. ne “ da u Khrist u 
Trai jong ngi ”. Ki Paidbah ki iasnoh-lang 
da kaba rwai ne jubab “ Amen ”. “ Amen ”, 
“kane ka jingduwai ka dei ka jong ngi ruh”. 

Ki Jingkylli. 


1. U Lyngdoh ( Nongknia-Rangbah ) u leh aiu 
hakhmat ka Sakrament Bakhuid ? 

2. Kumno u burom ia ka duwan ? 

3. Ngi leh aiu haba ngi sdang ia ka Jingleh- 
niam ? 

4. Lano no mynno ki ong ne rwai ia “ Ka 
Burom ha u Blei hajrong ” ? 

5. Kumno ka kut ka jingduwai banyngkong? 

6. Ka mut aiu “Amen”? 

1. Ka Jinghikai jong u Jisu. 

Ha ki por banyngkong jong ka Balang ngi 
pule ba ki Khristan ki ia-bud shida ia ki jinghi- 
kai jong ki Apostol bad ha “Ka jingkdiah 
Kpu ” ( Kam. 2, 42). Dei na kane ka.daw ba 
ka don ka jinghikai jong u Blei bad u Jisu shu- 
wa ka Jinglehniam Eukharist. 

2. Ki Jingpule na ka Jutang Barim bad Ba- 

thymmai. 

Hu ki Sngi u Blei bad ki Sngi-khraw, ki 
don laitylli ki jingpule: Kawei na. ka Jutang 
Barim ; kawei pat na ki Jingthoh ha ki por jong 
ki Apostol, bad sa kawei na ka Gospel. Ha 
kiwei pat ki sngi, ki don tang artylli ki jingpu- 
le. Ka jingpule ba-ar ka dei na ka Gospel. 

3 . Ki Paidbah ki iashong ban sngap dngong. 

Ia kine ki jingpule la pule na ka lyngknot- 
kot (ambo) ha u diengpynieng. Ki Paidbah 
ki iashong khop ban sngap dngong ia ki jingpu- 
le. Haba la dep pule u nongpule u ong. “ Ka- 
ne ka ktien u Blei ”, bad baroh ki ia jubab : 
“ Ngi sngewnguh ia u Blei Nangta ka bud 
sa ka phawar-niam (psalm) ne kajingduwai 
da u Paidbah. 

4. Ki Jingpule ki iarap ia ngi ban tip ia u Jisu. 

Ki jingpule na ka Jutang Barim ki pyni ha 
ngi kumno u Blei U la pynkhreh ia ki jaidbyn- 
riew na ka bynta ka jingwan u Jisu. Ki Shithi 
jong ki Apostol ki batai ha ngi kumno ba la 
bud ia ki jinghikai u Jisu. 

Ki Jingkylli. 


1. Mano ba la ai ia ki jtnghikai jong u Jisu ha 
ki Khristan banyngkong? 

2. Kumno ¥ ngi kynmaw ia kine ki jinghikai ? 

3. Ha ki Sngi u Blei bad ha ki Sngi-khraw ki 
don katno tylli ki jingpule ? 

4. Haman la ka Jingknia Eukharist la pule ia 
ki jingpule ba kumno ? 

5. Kumno ngi dei ban shahshkor ia ki jingpule ? 

6. Ki Jingpule na ka Julang Barim ki hikai aiu 
>a ngi ? 

~ j.. A 


1. Ka jingpynkhreh na ka bynta ka Gospel. 

Ka Jingpule bakongsan ha ka Skit-Lchniam 
ia ka Ktien u Blei ka dei na ka Gospel. Shuwa 
kane ka jingpule ki Paidbah ki ieng bad ki rwai 
kawei ka jingrwai-kmen, “Alleluia.” U Lyng- 
doh u ong jam : “ U Trai U don lem bad phi ”, 
bad ki Paidbah ki jubab “ Lem bad phi ruh ”. 

Nangta u Lyngdoh u ong biang : “ Ka jingpule 

na ka Gospel kat kum u ( kyrteng u nong- 

thoh Gospel ).” Ki Paidbah ki jubab, “Kabu- 
rom ha Me, ko Trai.” 

2. Ka Jingpule ba sngew-maian na ka Gospel. 

Teng teng la pawang jingiwbih ia ki Gos- 
pel khnang ban pynpaw burom ia ki jinghikai 
banylla jong u Nongpynim jong ngi. Nangta 
la pule ia ka Gospel ha u Paidbah da ka bashai. 
Ki dei ki ktien jong u Jisu hi. Nangta ki Paid- 
bah ki ia ong: “ Ka jingiaroh ia Me, ko Trai 
Jisu.” Nangta u Lyngdoh u doh ia ka Kot bad 
u ong : “ To ki Ktien jong ka Gospel kin weng 
noh in ki pop jong ngi ( I. Cor. 5, 7 ). 

3. Ki Ktien-kyntu bad ka “ Nga Ngeit ” 

( Credo ). 

Hadien ka Gospel u Lyngdoh u ai ka jingia- 
thuhkhana lyngkot ne ki Ktien-kyntu. Nang- 
ta ha ki Sngi u Blei ne ha kiwei pat ki Sngi- 
khraw, yn ong ia ka jingphla ka jingngeit, ba 
la khot Ka Jingphla Jingngeit Nicea, da ba- 
roh lang. Ha Ri India lah ban duwai da ka 
Jingngeit jong ki Apostol ha ka jaka jong Ka 
Jingphla Jingngeit Nicea. 

4. Ka Jingduwai jong ki Riewngeit. 

Ha ki Sngi u Blei bad ha kiwei ruh ki sngi, 
ka don ka jingkyrpad bakyrpang ia u Blei halor 
ki jingdonkam jong ki por mynta. Ngi duwai 
na ka bynta ka Balang, na ka bynta ki jingdon- 
kam jong ki Lyngdoh jong ngi bad jong ki pa- 
ralok, bad na ka bynta ki jingdonkam bakong- 
san eh. 


Ki Jingkylli. 

1. Nangno la shim ia ka jingpule bakongsan ha 
ka Mas ? 

2. Ka mut aiu “ Alleluia ” ? 

3. Ki Gospel ki iathuh aiu ha ngi ? 

4. U Lyngdoh u ong kumno hadien ka Gospel ? 

5. Ha ki Sngi u Trai bad ha kiwei pat ki sngi, 
la ju leh aiu hadien ka Gospel ? 

6. Kaei.ka Jingphla Jingngeit Nicea ? 

1. Ia u kpu bad ka wain la pynkhrch. 

La wanrah ia u kpu bad ka wain, ha ka 
duwan. La tyrwa ia ki ha u Blei. Ki dei u 
kew bad ki sohwain na ka mariang jong u 
Blei. U bynricw u th iw kpu bad wain ia ki. 
Katto katne sienjiw ka um la khlehhng bad 
ka wain kum ka dustur jong ki Ju. Ngi ainguh 
ia u Blei na ka bynta kane ka jingbam. Kane 

ka jingbam-jingdih ka pyni ia ngi ba na ki bun 
symboh-kew la pynlong kpu bad na bun ki soh- 
wain la pynlong wain. Kane ka dei ka dak 
jong ka jingiatylli ne jingiasnohlang. Kane 
kan long ka jingbam ia ka mynsiem jong ngi. 

2. Ka Jingknia ka dei ka jong u Lyngdoh bad 
jong ki Paidbah. 

Mynta u Lyngdoh u thet ia la ki kti. U 
iathuh ha u Paidbah ba ka jingknia kam dei 
tang ka jong u hi, hynrei ka dei ka jong kito 
baroh kiba iadon lang ha kane ka jinglehniam. 
Nangta u duwai ia ka jingduwai pynkhreh bad 
ki Paid ki jubab “ Amen ”. 

3. Ka Jingduwai banyngkong jong ka Jingknia. 

Mynta ka sdang ka Jingduai-Ainguh ( Eu- 
kharist). Eukharist ka mut “ Ka/jingainguh”. 
U Lyngdoh bad ki Paidbah ki ia snohlang ban 
ainguh ia u Blei. 

4. Baroh-lang ki iatyrwa ha u Blei ia ki jing- 
ainguh bakmen. 

Kane ka jingduwai ka dei kawei na ki jing- 
ainguh bakmen ha u Blei, na ka bynta baroh 
kiba U la leh ia ngi. Ia kane ka jingduwai la 
duwai ha ki rukom ba kham iapher katkum ka 

jingwan jong ki sngi khraw ha ka snem. Nang- 
ta baroh ki Paidbah ki iarwai-lang ia ka jingia- 
roh “ Bakhuid -,Bakhuid ” bad ka kut da “ Yn 
iaroh ia uta uba wan ha ka kyrteng jong u 
Trai”. (Mt. 21,9). 

Ki Jingkylli. 

1. Nangno ngi ioh ia u kpu bad ka wain ? 

2. Kumno u kpu bad ka wain ki hikai ia ngi 
ban ialong shitylli ? 

3. Ha to ka Jinglchniam Eukharist ka dei tang 
ka jong u Lyngdoh marwei ? 

A. Ka milt aiu “ Eukharist ” ? 

5. Halo ka jingainguh bakmcn (Preface) ka 
dei ka juh man ka sngi ? 

6. Habangiong “Bakhuid, Bakhuid” ngi kren 
aiu shaphang u Jisu ? 

fC a Jingduwai Eukharist shisha. 



1. Ka jingkylla Met bad Mynsiem na u kpu 

bad ka wain. 

Mynta ka Jingknia bashisha ka sdang. U 
Lyngdoh u kyrpad ia u Blei ba Un pynkylla ia 
u kpu bad ka wain sha ka Met bad ka Snam 
jong u Jisu. U Lyngdoh u pyndonkam ia ki juh 
ki ktien jong u Jisu. “ Kane ka dei ka Met jong 
Nga ia kaba yn aiti na ka bynta jong phi.” 
“Kane ka dei ka khuri jong ka Snam jong Nga, 
ka Snam jong ka Jutang Bathymmai bad bvmju- 
kut”. 

2. Ka Jinglarisa lang. 

U Lyngdoh mynta u pynkyntang, u rah sha- 
jrong bad u demkhohsiew. Nangta u Lyngdoh 
u ong jam : *' To ngin ia pynbna ia ka jingmaia 
jong ka jingngeit Ki Paidbah ki jubab : 
" U Khrist U la iap ; U Khrist U la mihpat ; 
U Khrist Un sa wan biang ”, ne da kum ki juh 
ki kyntien. 

3. Ka Jingtyrwa ia ka Jingduwai. 

Ka Balang mynta ka pynkynmaw ia u Jisu 
Uba la shah-iap, Uba la mihpat bad Uba la 
kiew sha bneng. Ia u Jisu la tyrwa ha u Blei ; 
te ki Paidbah ruh ki tyrwa ialade ha u Blei. 
Ka dei kane, namarkata, ka jingiatylli ki jing- 
duwai jong ki jaitbynriew ha ka pyrthei bad 
ha bneng ban tyrwa ia kane ka Jingknia ha u 
Blei. 

4. Ka Jingpynkut ia ka Kanon. 

Ban pynkut ia kane ka Jingduwai Eukha- 
rist, u Lyngdoh u kyntiew ia u Kpu Bakhuid 
bad ia ka Wain Bakhuid kaba don ha ka khu- 
ri, kiba long mynta ka Met bad ka Snam jong 
u Jisu, bad u tyrwa ia Ki ha u Blei. Ki Paid- 
bih ki ong : “ Amen”, ban kubur ia ka sakhi 
jong ki. 

Ki Jingkylli. 


1. Ka mut aiu "Ka jingkylla Met bad Snam 
na u kpu bad ka wain ” ? 

2. Ki ktien aiu u Lyngdoh u pyndonkam ha 
kane ka jingpynkylla? 

3. Kiei ki kyntien jong ka jingmaia ka Jing- 
tieng ? 

4. U Jisu U la leh aiu na ka bynta jong ngi ? 

5. Mano ba tyrwa ia kane ka Jingknia ha u 
Blei ? 

6. II Lyngdoh u kyntiew aiu ha bakut ka 
Kanon ? 

Nga long u Kpu jong ka Jingim ♦ 

(Jn. 6,48). 



1. Ka Jinglehniam Eukharist ka dei ruh ka 
Jingkhawai. 

Ka Jinglehniam Eukharist jong kiKhristan 
kam dei tang ka Jingknia. Ka dei ruh ka Jing- 
khawai. “Lada uno uno un bam na une u 
Kpu, un im junom ”. ( Jn. 6, 52 ). 

2. Ka Jingduwai ba la hikai ia ngi da u Jisu hi. 

Ha ka Jingknia ngi pynkhreh ia ka Jing- 
khawai da ka jingduwai ba la hikai ia ngi da 
u Jisu, “ Ko Kpa jong ngi Ka dei ka jing- 
duwai jong ka jingieit, jong ka jingiatylli bad 
jong ka jingiamap markylliang. Baroh ki Paid- 
bah ki ia-ong lang. U Lyngdoh u batai ia ka ; 
bad ki Paidbah ki ong : “ Naba ka Hima, ka 
Bor bad ka Burom, ki long ki jong Me mynta 
bad junom 

3. U Jisu U ai ha ngi ia ka jingsuk jong U. 

Mynta ngi pan na u Jisu ia ka jingsuk jong 
U, bad ngi iasuk hapdcng iwei bad iwei pat. 
Ka “ jingdoh ” jong ka jingsuk la ia ai mar- 
kylliang. U Lyngdoh u pynhap ia i dkhot Kpu 
Bakhuid ha ka Snam Bakordor kaba don hapoh 
ka khuri, katba ki Paidbah ki iaduwai ne ia- 
rwai : “ Ko Khun Langbrot u Blei ”. 

4. Ka Met bad ka Snam jong u Khrist ki dei 

ka jingbam-jingdih jong ngi. 

Nangta u Lyngdoh u pdiang Komunion u 
ong : “ Une U dei u Khunlangbrot jong uIBlei 
Uba kitnoh ia ki pop jong ka pyrthei. Suk ki- 
to, ia kiba la khot ban w^n sha ka Jingkhawai 
u Trai.” Ki Paidbah ki ia-ong : “ Ko Kynrad, 

ngam long uba bit ban pdiang ia Me ; shu ong 
tang shikyntien, bad ngan sa koit noh.” Nang- 
ta yn ai Komunion ha ki Paidbah, da kine ki 
ktien : “ Ka Met u Khrist Ki Paidbah ki 
jubab : “ Amen ( kaba mut : Nga ngeit ba 

nga pdiang ia u Trai.) Ka bud sa ka jingdu- 
wai balyngkot jarjar. 

Ki Jingkylli. 

1. Halo ka Jinglehniam Eukharist ka dei tang 
ka Jingknia ? 

2. Lada ngi bam ia kanc ka jingkhawai, u 
Jisu U kular aiu ? 

3. Ka jingduwai aiu u Jisu U" hikai ia ngi? 

4. Ka “jingiadoh” ka pynkynmaw aiu ia 
ngi ? 

5. Kane ka jingduwai k i hikai aiu ia ngi? 

6. Ha ka per Komunion ka mut aiu ka ktien 
“ Amen "? 


MEOI A A* A STATE CENTRAL 
UO..AUT SHILLONG 


C«‘l 1*0 • 



Ka Rukom Pynwai. 



1. “To leit ha ka jingsuk u Khrist ” ne “To 
lcit-suk, ka Mas ka la wai 

Mynta la pyndep id ki jingduwu bikhat- 
duh. Lida u Lyngdoh u don eiei ban pyntip ha 
u Paidbah, u pyntip mynta. Hadien kane u ai 
id ki jingkyrkhu hilor u Paidbah. U Dikon 
nc u Lyngdoh u ong : “ K.a Jingkma ki h kut 
ne “Ka Mas ka la wai. To laleit ha ka jing- 

suk jong u Khrist ”, bad ki Paidbah ki jubab : 
“Ngi sngewnguh ia u Blei 

U Lyngdoh bad ki Nongiaknia-lang ki doh 
ia ka duwan. Baroh ki ia nguh hakhmat ka 
duwan, ki demkhohsiew ha ka Sakraraent 
Bakhuid bad ki ialeit shu Sakristi. Nangta yn 
rwai ia ka jingrvvai pynwai. 

2. Ka jingiaknia-iang jong ki Lyngdoh ha ka 
Jingknia Eukharist. 

Teng-teng ia ka Jingknia Eukharist katto 
katne ki Lyngdoh ki iaknia-lang. Kane ka jing- 
leh ka kdew ia ka jingiatylli jong ki Lyngdoh u 
Khrist. 

3. Ka Komunion ha ki ar dak : U Kpu bad ka 
Wain. 

Teng-teng ki Paidbah ki lah ban pdiang 
Komunion ym tang da u Kpu Bakhuid hynrei 
ruh da ki Wain Ba-la-kyntang, kata ka mut da 
baroh artylli. 

4. Ki Skit-Lehniam Eukharist Bakyrpang. 

Ki don ki por bakyrpang ha kiba la pyn- 
long ia ki Jinglehniam-Eukharist. Kine ki dei 
ha ka por pdiang Baptisma, ha ka Jingkyn- 
tiewkurim ne ha ka Jingkyntang-Lyngdoh. 

5. Ka Jinglehniam Eukharist ia kiba la iap. 

Ha man la ka Jingknia Eukharisl laiju du- 
wai na ka bynta ki ba la iap. Maki ruh ki don 
ha ka Balang jong u Khrist. Hynrei tengteng 
la pynlong Jingknia Eukharist ban kynmaw ia 
kiba la iap ha ka par ba ki iap, ne haba leit 
on-tep ne ha ka sngi lyngkhuh snem . 


Ki Jingkylli. 

1. Haba la kut ki jinglehniam, u Lyngdoh u 
lch aiu ? 

2. U Lyngdoh u leh aiu ia ka duwan ? 

3. Haba bun ki Lyngdoh kiba iaknia-Mas lang, 
phi khot kumno ia kata ka Mas? 

4. Ha ka Komunion, hato ngi pdiang tang ia u 
Kpu khlem ka Wain ? 

5. lathuh mynno ne lano yn pynlong ia ki 
Mas bakyrpang ? 

6. Hato ngi juh duwai na ka bynta kiba la iap 
ha ka por Mas ? 

KI SAKRAMENT. 

Ka Baptisma. 

1. Ka Jingaiei jong u Blci lyngba ki Sakra- 
ment. 

U Jisu u Blei bashisha, U la wan longbriew 
ban im bad ban iap na ka bynta jong ngi. Myn- 
ta ban ai ha ngi ki jingaiei jong U, U pyndon- 
kam ia ki atiar jong ka pyrthei ha kiba u bsiap 
ia ka bor-blei jong U. Lyngba kine ki tiar ne 
atiar Uai ha ngi ki jingaiei bakyrpang. 

2. Ki Laitylli ki Sakrament Banyngkong. 

La kha ia i khunlung. I khie i san bad la 
bsa ia i. Te u Jisu U ai ha ngi ia ka Baptisma 
ba ngin ioh rung hapoh ka Balang ; ka Jing- 
pynskhem, ba ngin ioh-pynkhlain hangta; ia 
ka Komunion Bakhuid ba ngin ioh jingbam. 
Kine ki lai tylli ki Sakrament ki pynlong ia 
ngi ki Khristan-pura, ha ka Hima jong u Khrist 
kaba hangne ha pyrthei. 

3. Kiwei pat ki Sawtylli ki Sakrament. 

Haba ngi pang, ngi donkam ia ki dawai. 
Ka Jingmap ia ki pop bad ka Jingpynsleh ia ki 
bapang ki leh ia kane hapoh ka Balang. Ha ki 
por bakhraw bad bakyrpang jong ka jingim 

jong ngi, ngi donkam ia ki jingiarap bakyrpang 
na u Blei. Ka Jingkyntang Lyngdoh bad ka 
Jingkyntiewkurim ki dei kita ki Sakrament ba- 
kyrpang ban iarap ia ngi, ha ka Balang. 


4. Ka Baptisma....da ka um bad u Mynsiem Bd. 

Ka Baptisma ka dei ka Sakrament ban pyn- 
rung ia ngi hapoh ka Balang jong u Khrist. 
“ Lymda la kha thymmai ia u briew da ka um 
bad da u Mynsiem Bd., un ym lah ban rung 
hapoh ka Hima jong u Blei.” ( Jn. 3, 5 ). 


5. Ka Baptisma ia baroh. 

U Lyngdoh u dei u nongpynbaptis ; hytirei 
ha tmier ka jingiap, uno uno ne kano kano ki 
lah ban ai baptisma. “ Nga pynbaptis ia phi 
ha ka kyrleng u Kpa bad u Khun bad u Myn- 
siem Bd. ” La leh ruh ia kiwei ki jinglehniam 
barit. Ia ka umphniang bad ka Krisma la pyn- 
donkam ban pyni ba ia ka mynsiem la pynkyn- 
tang ( la pynlong ka bakhuid ) ; ia tbeh ia u 
mombati ban thewpharshi ia ka jingngeit ba- 
rhem hapoh ka mynsiem ; la ai ne pynkup da 
ka jainlich ban thewpharshi ba ia ka mynsiem 
jong ngi la pyllait na ka Pop-Tynrai. 

Ka Jingmap ia ki pop. 

BAD KA 

Jingpynsleh ia ki bapang 

1. Ngi baroh ngi donkam ia ka jingmap. 

Baroh ki briew ki shah pynshoi. Ngi baroh 
ngi long ki nongpop. Ngi donkam ia ka Jingaiei 
ban khie-joit na ka pop. Te u Jisu U la ai ha 
ngi ia ka Sakrament ban map noh ia ki pop 
jong ngi. Ngi khot ia kane ka Sakrament ne ka 
lad : Ka Jingmap ia ki pop. 

2. U Jisu U la map ia ki nongpop. U la ai 
ka Jingmap na ka bynta ki nongpop. 

U Jisu U la ong ha ki Apostol : “ To ioh- 
pdiang ia u Mynsiem Bakhuid. Ia ki pop 
jongno jongno ruh ba phin map, la map ia ki. 
Bad ia ki pop jongno jongno ruh ba phin bat, 
la bat ia ki.” ( Haba phin map ia ki pop 
jongno jongno ruh, Ngan map ia ki bad haba 
phin bat ia ki pop jongno jongno ruh, Ngan bat 
ia ki.” ) (Jn.22,22). 

3. Kumno ban phla bha. 

Ban phla bha, ngi dei, 1) ban pan ia ka 
jingiarap jong u Blei ; 2) ban iit-bniah ia ki 
pop ha ka mynsiem, 3) ban sngewsih bad isih 

ia ki. 4) ban leit iathuh ia ki ha u lyngdoh ba 
ngin ioh-pdiang ia ka jingmap, 5) ban pyndep 
ia ka jingpynshitom ba la ai da u lyngdoh, 
%) Nangta u lyngdoh u ong : “ Nga map noh ia 
ki pop jong phi : Ha ka kyrteng u Kpa bad u 
Khun bad u Mynsiem Bakhuid.” 

4. Ka Jingpynsleh ia ki bapang. 

Haba ngi pang jur, u Jakob Apostol u 
kyntu to “ khot ia ki lyngdoh, to ai ba kin pyn- 
sleh ia u... lada u la leh pop, yn map noh ia u.” 
(Jn. 5, 14-15). 

5. U Blei U lah ban pynkoit ia ka met ruh. 

Kane ka Sakrament kam dei tang ia kito 
kiba ha tmier ka jingiap, hynrei dei ban ai ia ka 
tang shu i-jur ka jingpang. Ka jingaiei jong u 
Blei ka lah ban pynkhiah ia ka jingpang jong 
ka met ruh. 


Ki Jingkylli. 

1. Da ka Sakrament aiu la map ia ki pop jong 
ngi? 

2, Mano ba la ai bor ha ka Balang ban map 
noh ia ki pop ? 


42 



3. U Jisu U la pyndonkam ia ki ktien aiu ban 
map ia ki pop? 

4. Donkam san tylli kiei kiei ki ban iarap ia 
ngi ban phla hok : kiei kita ? 

5. U Apostol aiu u kren shaphang ka Jingpyn- 
sleh ia kiba pang? 

6. Ha kino yn ai ia kane ka Jingpynsleh ia 
kiba pang? 


43 



Ka Jingkyntang Lyngdoh 

BAD KA 

Jingkyntiew Kurim. 

1. Ka Jingkyntang Lyngdoh. 

Wat mynta ki por ngi donkam ia ki Apostol. 

U Jisu U la jied bad la pyntbit ia ki Apostol 
ba kin seng, kin pynroi bad kin sharai ia ka 
Balang jong U. Wat mynta ki por ngi donkam 
ia ki Apostol. Kine ki long ki Bishop bad ki 
Lyngdoh jong ka Balang. Ki Apostol ki la 
thung Bishop ia u Timothi, ia u Titus, ia u Linus 
bad ia kiwei. Da ka Sakrament ka Jingpynkyn- 
tang Lyngdoh, ka Balang ka pynkyntang ia ki 
Bishop bad ki Lyngdoh. 

2. Ki Bishop ki Nongbujli ia ki Apostol. 

Ki Bishop ki iohpdiang ia ki kyrdan baha- 
lor-tam. Da ka Jingpynkyntang ki iasnoh-lang 
bad kiwei pat ki Bishop, khamtam eh bad u 
Bishop Rangbah-duh, u Pope. Ki dei ki Nong- 
pateng jong ka kynhun Apostol. U Pope u dei 
u Bishop jong ka Rome, hynrei u don ka bor 
halor jong ka Balang salonsar. 

3. Ki Bishop ki sharai ia ka Jyllaniam (diocese). 
U Bishop u donkam ia ki Lyngdoh ban iarap ia 
u ban pynlong ia ka Jingkfiia Eukharist, ban ai 
ia ki Sakrament, bad ban ialap ia ka Gospsl. Ki 

Dikon bad ki Subdikon ki iarap, bad teng-teng 
hadien ki long Lyngdoh. Ban ioh long ki Lyng- 
doh bad ki Bishop, ki samla shynrang ki dei ban 
pule bad sngewthuh bha ia ka niara jong u Jisu 
Khrist. Ki dei ruh ban im hok. 

4. Ka Jingkyntiew Kurim. 

Ka Jingkyntiew Kurim ka dei ka Sakrament 
kaba ki shi-tnga ki iohpdiang. Baroh arngut ki 
dei ban imlang kawei ka jingim ha ka jingiaieit 
bad jingialong kawei. Ki dei ban sumar bha ia 
la ki khun. “ Ia kaba U Blei u la pyniasnoh, u 
briew urn dei ban pyniakhlad.” (Mt. 19, N 6 ). 
Shuwa ba ki briew kin iashong kurim, ki dei 
ban kohnguh ia ki ain jong ka Balang. Kijing- 
lehniam jong ka Jingkyntiew Kurim ki shait-dei 
ban long hakhmat u Lyngdoh. 


Ki Jingkylli. 

1. Mano ba la hikai pyntbit ia ki Apostol na ka 
bynta ka jingtrei ha ka Balang ? 

2. Da ka Sakrament aiu la kyntang Bishop bad 
Lyngdoh ? 

3. Ki Bishop ki mih pateng iano ? 

4. Hato baroh ki Bishop ki iaryngkat ha ka bor? 

5. Ki Nongtrei Balang aiu ki iarap ia ki Bishop 
tia ka Jyllaniam jong u ? 

6. Kiei ki kamram jong u tnga bad ka tnga ? 

Ki Sakramental 


1. Ka Jingtep ia ki Khristan. 

U Blei U la ong : “ Naba me long ka khyn- 
dew bad sha ka khyndew men leit phai.” 
( Gen. 3, 19 ). Haba ngi iap, ka mynsiem jong 
ngi ka leit hakhmat u Blei ban shah bishar, bad 
ka met pat de ka leit ban shah-tep ha ka 
khyndew. 

Haba ngi tep ia kito kiba iadei kur bad ngi, 
ngi , sngewsih. Hynrei ki Khristan ki dei ban 
kynmaw ba hadien ka jingiap ka wan sa ka 
bneng. Ngi shait duwai, “To ai ha ki ia ka 
jingjahthait bymjukut.” Ka jingmut jong ka 
jingjahthait ka dei ka “ Jingsuk,” ka jingkmen 
ha bneng. Ngi dei ban duwai na ka bynta ki 
mynsiem jong kiba la iap khnang ba kin lah 
ban rung hapoh “ ka Hima ba la pynkhreh na 
ka bynta jong ki.” ( Mt. 25, 34 ). 

2. Ban iehnoh ia kiei kiei na ka bynta u Blei. 

Naduh ki sngi banyngkong jong ka Balang, 
bun ki briew ki la kwah ban pynleit ia la ka 
jingim ha kaba trei na ka bynta u Blei. “ Uno 
uno uba la iehnoh ia la ki i'ng ki sem, ki hyn- 
men-para, ki kmie ki kpa ; ia la ki khun ne ia 
ki khyndew na ka bynta ka Kyrteng jong Nga, 

un iohnong shispah shah, bad un ioh pateng ia 
ka jingim bymjukut.” ( Lk. 18, 23 ). Bun bah ki 
briew, kynthei bad shynrang, ki leh ia kane da 
kaba leit long Brodar ne Sistar ne Lyngdoh na 
ka bynta ka burom jong u Blei. 

3. Kaba mane ia u Jisu ha ka Sakrament 
Bakhuid tarn ka Duwan. 

U Jisu U wan hiar halor ka duwan kum u 
Jingknia, bad U ai ha ngi Ialade ban long u 
Jingbam Khristan. U don shisha ha u Hostia 
ba la kyntang bad ha k Khuri Bakhuid. Ha 
Ingmane ngi don ka Jingmane ia u Jisu ha u 
Hostia. Ha kane ka por ngi duwai, ngi rwai, 
ngi shah shkor ia ki jinghikai jong U bad ngi 
iohpdiang la ki Jingkyrkhu jong U. 

Ki Jingkylli. 

1. Ngi wan-mih nangno bad shano ngin leit? 

2. Lano ka Bneng kan wan ha ngi ? 

3. Bale! ngi duwai na ka bynta ki mynsiem 
hadien ba ki la iap ? 

4. Kano ka lad babha tam eh ban pynleit ia la 
ka jingim ? 

5. Mano ba aiti ia la ka jingim ban trei tang 
na ka bynta u Blei? 

6. U Jisu U da don shisha hangno ha kane ka 
pyrthei ? 

Ki Jingduwai bad ka Jingpule Bakhuid 

1. Ngi baroh ngi dei ban duwai. 

U Blei U dei U Nongthaw jong ngi. Ngi dei 
ban mane ia U. Ngi dei ban pyrkhat bunsien 
shaphang jong U. Ngi dei ban duwai ha U. 
Haba u Jisu U dang don hangne ha pyrthei, U 
la ju duwai ha U Kpa jong u ha Bneng. Ka 
Balang baroh kawei ha pyrthei ka dei ban 
duwai ha u Blei. 

2. Ka Breviary ne ka Jingduwai jong ka 
Balang. 

Na kane ka daw la thaw ia ki jingduwai 
bad ki jingpule bakyrpang. Ia kine ki jingduwai 
bad jingpule la pyndonkam khamtam-eh da ki 
Bishop bad ki Lyngdoh ; kiwei ruh ki lah ban 
pyndonkam. Ka kot ba kynthup ia kine ki jing- 
duwai bad jingpule ngi khot “Ka Breviary.” 
Da kaba pule bad duwai ia kine ki jingpule bad 
jingduwai ngi kynmaw bunsien ia u Blei bad ia 
kaei ba U kwah ia ngi ba ngin leh. 

3. Ki por ban duwai. 

Ka long ka babha ia ngi ban duwai ha ki 
por ba la buh : Mynstep ngi duwai ban iaroh ia 
u Blei ; janmiet bad ha ka por miet ruh, ha 

shuwa ban 1 eit thiah, ngi duwai. Ka long ka 
babha ban duwai ha ki por mynsngi. Te ka 
Breviary ka kynthup ia ki jingduwai mynstep, 
mynsngi bad mynmiet. Ka long ka babha ban 
don ki jingpule bakhuid ; ia kine ruh la kyn- 
thup lang ha kane ka kot Breviary. 

4 . Ka Breviary ka pyndonkam khah-khah eh ia 

ki Jingduwai ka Baible. 

Ha ka Baible ki don bun ki jingduwai 
bariewblei kiba ai ka jingiaroh ha U Blei. Kine 
ki don khamtam eh ha ki Salm : Ki Salm ki 
kynthup ia ki jingrwai-iaroh, ki jingrwai jong 
ka jingkmen, jong ka jingmap ia ki pop, jong ka 
jingkyrpad ia ki jingiarap na u Blei. Ki don 
ruh ki jingrwai ban burom ia u Blei bad ia u 
Jisu. Ki don ruh ki jingpule na ka Jutang 
Barim bad Bathymmai. Ngi kynmaw ia kiei 
kiei baroh kiba u Blei U la leh na ka bynta jong 
ngi. Ki don ruh ki jingthoh jong ki Riewkhuid 
hapoh ka Breviary. 


Ki Jingkylli. 

1. Kaei ka kamram bakongsan tam jong ngi 
hakhmat u Blei? 

2. Mano ba dei ban duwai ha u Blei ? 

3. Ki khot kumno ia ka kot kaba kynthup ia ki 
“ Jingduwai jong ka Balang ” ? 

4. Ha kano ka por ka bha khamtam eh ban 
duwai ? 

5. Ki Salm ki kren shaphang kaei ? 

6. Na ka kot aiu ngi ioh ia ki Jingpule babha 
tam eh ? 


N.B. : Breviarium : Ka mut ka Kot ba kynthup ia ki Jingdu- 
wai-lyngkhot. 

Kiwei pat k i Jingduwai. 

1. Kiwei pat ki rukom duwai. 

Ka Mas Bakhuid ka dei ka jingduwai ba- 
kongsan jong ngi ha u Blei. U Jisu Khrist U 
duwai ia kata ka Jingduwai ryngkat bad ngi. Ki 
Sakrament ki dei ki jingduwai ha kiba u Jisu U 
ai ki jingaiei bakyrpang. Mynta ka Balang ka 
la thung ki ain ki kanun bakyrpang na ka byn- 
ta ki jingpule Bakhuid bad ka Breviary. Hynrei 
ki don sa kiwei ruh ki jingduwai kiba iarap ia 
ngi ban long ki babha. 

2. Ka Jingiaseng-Baiblc. 

Ki don ki Jingiaseng Baible. Ka long kaba 
bha ban wan iaduwai-lang. Ia kane lah ban leh 
khamtam eh ha shuwa ki Sngi-Khraw, kura ha 
ka por Adbent ne por Lent, ne ha ki Sngi burom 
jong u Jisu. Ngi rwai ia ki jingiaroh ia u Blei 
da kawei ka jingrwai ; ngi shahskhor ia ki jing- 
pule bakyrpang na ka Baible ; ngi ia duwai- 
lang. U Jisu U la ong : “ Haba ar ne laingut ki 
ialym-lang ha ka kyrteng jong Nga, Nga don- 
lang hapdeng jong ki.” ( Mt. 18, 20 ). 

3. U Rosary. 

U Rosary u dei kawei pat ka jingduwai. 
Um dei tang ka jingduwai “ Khublei ko Maria.” 
Hynrei ha ka jingduwai ia u Rosary, ngi pyr- 
khat ia u Jisu shiphang : Ka jingkha bad jing- 

long khunlung jong U ; ka jinglong khynnah ; 
ki jingshitom jong U bad ka jingiap jong U. 
Khatduh eh ngi pyrkhat shaphang ka jingim 
jong ka Burom jong U kaba junom ha Bneng. 

4. Ka Lynti Diengphna. 

Ka Lynti Diengphna ka dei sa kawei pat ka 
jingduwai bakordor bad ba sngewtynnat. Ngi 
pyrkhat ia ki jingshahshitom jong u Jisu. Ngi 
kynmaw ia ka Jingiap jong U halor ka Dieng- 
phna na ka bynta ki pop jong ngi. Kane kan 
iarap ia ngi ba ngin sngewsih bad sngewrem 
namar ngi la pynsngewsih ia U ; te ngin pan map 
na U. Hadien kata ngin sa im biang da ka 
jingim kaba kham bha. 


Ki Jingkylli. 

1. Mano ba duwai-lang bad ngi ha ka Mas Bd ? 

2. K e ki jingduwai bakyrpang kiba ai ha ngi 
ia ka jingaiei jong u Blei ? 

3. Pynkut ia kane : “ Haba ar ne lai ngut ki 

ialum-lang ha ka kyrteng jong Nga ” , 

4. Hato u Rosary u dei tang ka jingduwai 
“Khublei ko Maria”? 

5. Kino ki jingpyrkhat shaphang ka jingim U 
Jisu kiba ngi ioh naka jingduwai ia u Rosary? 

6. Ha kano ka rukom ka Lynti Diengphna ka 
iarap ia ngi? 

Ki lingmane jong Ngi. 


1. Ka lingmane. 

Haba ngi leit ban duwai lang, ngi shait leit 
hapoh ka Ingmane. Ka jingduwai bakongsan 
tam jong ngi ka dei ka Jingkfiia-Eukharist. Te 
ngi dei ban leit hajan ka duwan-kfiia. Hangta 
ngin sa ioh iaduwai-lang bad u lyngdoh kum ha 
kawei ka jingkhawai shi-i'ng shi-sem. 

2. Ka Duwan bad ka Synduk-duwan Tabernakl. 

Ka Duwan ka dei ka jaka bakongsan tam. 
Ka dei ka miej na ka bynta ka jingknia bad ka 
jingbam jong ngi. Dei na kane ka daw ba u 
Bishop bad ki Lyngdoh ki doh ia ka duwan ha 
shuwa bad hadien ka Mas. Ka Synduk-duwan 
( Tabernakl ), na ka bynta ka Sakrament Ba- 
khuid, ka don ha ka jaka ba kyrpang ha ki ing- 
mane baheh jong ngi. Te ki paidbah ki lah ban 
leit shata ban duwai katba ki mon. Ha baroh 
ki ingmane jong ngi, kane ka Synduk ka don ha 
ka jaka ba la pynitynnat shriak. 

3. Ki tiar badenkam ka ka Duwan. 

Ia ka Duwan la tap da ka jain lieh. La 
kumno-kumno dei ban don artylli ki mombati 
halor ne hajan ka duwan. Dei ban pynieng ruh 

ka Diengphna ba khambit ka jingheh hajan ka 
duwan. U don ruh u dieng-pule (stand) na uba 
la pule ia ki Lynnong na ka Baible. 

4. Kiwei pat ki tiar jong ka Iingmane. 

Ka don ka thiar-um Baptisma ; ki don ki 
jaka ban leit phla ne ki synduk jingphla. Hyn- 
rei kine kim dei ban kah ia ka duwan. Ia u 
kpu na ka bynta ka Eukharist Bakhuid dei ban 
shna na u moida-kew. Ia ka wain la ioh na ki 
sohwain. Ki khuri bad ki pleit-komunion ki dei 
ban long ki bakhuid. Kiei kiei baroh kiba ngi 
pyndonkam na ka bynta U Blei ki dei ban long 
ki bakhuid. 


Ki Jingkylli. 

1. Hangno la ju pynlong ia ki Jinglehniam 
paidbah ? 

2. Ha ka Jingknia-Eukharist, ha kano ka jaka 
ngi dei ban don ? 

3. Balei ba u lyngdoh (nongkfiia) u doh ia ka 
duwan ? 

4. Hangno dei ban buh ia ka Sakrament Bd. ? 

5. Ki tiar aiu ngi donkam ha ka duwan ? 

6. Ia ki hostia bad ka wain la shna na kiei ? 

Ki Jain lingmane bad ki Rong. 


1. Ki jain lehniam na ka bynta u lyngdob. 

Ia ki jain-niam la pyndonkam ha ki Jingleh- 
niam ban pyni ba ngi dei ban ai burom ia 
u Blei. 

Halor ka Sutan (sopti-kyriup) u lyngdoh u 
phong ia ka Alb (ka sopti-kyriup ka balieh), 
ban thew ia ka jingkhuid. La pyndonkam ia u 
Saipan ban bat skhem ia ka Alb. Nangta u wah 
sa u Stole ( u jain lyngkniap halor u ryndang 
bad ka met hakhmat ) ban pyni ia ka bor bad 
kyrdan jong u lyngdoh. 

2. Ki jain Skit-Lehniam. 

Donkam ruh ia ka Shasubula ( ka jain Mas 
ba phong halor eh ) na ka bynta ka Jingkfiia- 
Etikharist ne ia ka Koppa (ka jain-kup ba 
halor eh ha ka por Jingkyrkhu da ka Sakra- 
ment ) na ka bynta kiwei pat ki jinglehniam. 
Ki Dikon ki phong da ki Tunik bad ki Dalma- 
tik ha ka jaka jong ka Shasubula bad ka Koppa. 
Ha ka por Jingkyrkhu la pyndonkam ia ka 
Tawah-tyrpeng, ka jain halor ka Koppa, ban 
bat bad rah ia ka Sakrament. 

3. Ki rong Sngi Burom. 

Ki rong jong ki jain-niam ki long kumne : — 

Ka Balieh: Na ka bynta ki Sngi khraw ba- 
kmen jong u Trai Jisu, jong ka Maria bad jong 
ki ’Riewkhuid. 

Ka rong Basaw : Ka dei ia ka snam bad ka 
ding. Ki thew ia ka Jingshahshitom u Jisu, ia 
ka Pentekost bad ia ki Martir. 

Ka rong Bajyrngam : Ka dei ia ka jingkyr- 
men. La pyndonkam ia ka la jan ha baroh ki 
Sngi-u-Trai. 

Ka rong Jngut-saw : Ka thew ia ka dpei (ka 
dak jingsngewsih ) ha ka por Adbent bad por 
Lent bad na ka bynta kiba iap. 

Ka rong long : Ka thew ia ka jingiap. La 
pyndonkam ia ka ha ki jinglehniam leh rukom 
ia ki ba-iap. 

Kiwei pat ki rong jong ka jingkmen lah ban 

pyndonkam ha ki Sngi Burom bakyrpang. 

4. Ka jingriam bakyrpang jong u Bishop. 

U Bishop u don ka Sahti, ka dak jong ka 
kam bakhia jong u ; U Diengsharai, u pyni ba u 
long u nongsharai ia ki langbrot (riewngeit). Ka 
Diengphna ha ka shadem jong u (ka pynkyn- 

maw ba u dei ban bud ia u Jisu haduh ban iap 
bad U halor ka Diengphna ). Ki Arshbishop ki 
don ka khneng j.iin balieh halor ki jain-phong 
jong ki, namar ki dei ki Bishop-Rangbah jong 
k i Jylla-Niam Kink*. Ki Bishop ki phong ka 
Tupia-Moh (Miicr) kum ka kyrd ?n jong ki. 


Ki Jingkylli. 

1. Balei ki lyngdoh ha ingmane ki phong ki jaift 
ba kyrpang? 

2. Kino ki jain u lyngdoh ha ka Mas Bakhuid? 

3. Ban rah ia ka Sakrament B ikhuid, ki pyn- 
donkam ki jain aiu ? 

4. Ki jain aiu u Bishop u don ne u phong ? 

5. Kino ki rong jong ki jain-niam ? 

6. Balei u Arshbishop u don kyrpang ka khneng 
jaift balieh ? 

Ki Kot Skit'Lehniam 


1 . Haba ngi kren shaphang ka Skit-lehniam, 
ngi la ong ba ngi duwai ne kynnoh da ki ktien 
ba la buh. Ban pynsah ia kine ki ktien la shon 
ia ki ha ki kot. 

2. Ngi don ka Missal ne ka Kot-Mas na ka byn- 
ta ka Jingknia-Eukharist. Ka thiar-pulc ( Lec- 
tionary ) kaba kynthup ia ki jingpule na ka 
Baible ; bad ka kot jingrv/ai. 

3. Na ka bynta ki Sakrament bad ki Sakramen- 
tal ngi don ka kot Riti-niam kaba batai sha- 
phang ka Baptisma, ka Jingmap ia ki pop, ka 
Eukharist Bakhuid bad bun ki rukom kyrkhu. 

4. Ngi don ka Breviary na ka bynta ki Jingpule 
Bakhuid ba la kynthup ha kawei ka kot ne ha 
ki lai-saw tylli. Ki Bishop bad ki Lyngdoh ki 
pyndonkam ia kato ka kot man ka sngi. 

5. Ka Pontiphikal, ka kot Knia-Mas u Bishop, 
bad ka Seremonial, ka kot lehniam u Bishop, ki 
kynthup ia ki jingduwai jong ki Bishop haba ki 
ai Jingpynskhem ne Pynkyntang Lyngdoh ne 
haba ki pynlong ia kiwei pat ki jinglehniam. 

6. Ka Martiroloji ka kynthup ia ka jingpule ba 
man ka sngi shaphang ki Riewkhuid, shaphang 
ki khmat bad ki jingjia bakongsan jong ka jing- 
im jong ki. Kine kim dei tang kito ki riewkhuid 
ba la kynmaw ha ka Mas, hynrei baroh ki 
Riewkhuid kiba ngi kynmaw. 


Ki Jingkylli. 

1. Ki kot aiu ngi pyndonkam ha ka Jingkfiia 
Eukharist? 

2. Ha kano ka kot ki don ki jinglehniam ia ki 
Sakrament ? 

3. Ka kot jingduwai aiu ki pyndonkam ki 
Bishop bad ki Lyngdoh ? 

4. Kino ki arlylli ki kot ba u donkam u Bishop 
ha ka por lehniam ? 

5. Hangno ngi shem ia ki kyrteng ki Riewkhuid? 

6. Ia kine ki kot baroh la khot kumno? 

Ka Kalendar na ka bynta ka Balang. 


1. Ka Kalendar jong ka jingtrei u Jisu. 

Ngi baroh ngi pyndonkam ia ka Kalendar. 
Ka Balang ruh ka don ka Kalendar. Ha ka ngi 
kynmaw ia ka jingitn bad jingtrei u Jisu naduh 
ka Jingkha ia U haduh ka Penlekost, wat 
haduh ban da wai ka pyrthei. KaJingjiaBa- 
kongsan tam ka dei ka Jingiap bad Jingrnihpat 
jong u Jisu Khrist. Ia kane ngi khot ka Jing- 
maia Paskha. 

2. Lai tylli ki kyrdan Sngi-Khraw. 

Ka jingkynmaw ia ka jingtrei u Jisu ka don 
lai kyrdan : Ki Sngi-Bakhraw, ki Sngi Burom 
bad ki Sngi-Kynmaw. Napdeng kine ki sngi ba 
la teh ki don ruh ki sngi ba lah ban jicd. 

3. Ka Jingmaia Paskha. 

Ka Jingmaia kaba nyngkong ka dei na ka 
bynta ka Sngiu Blei. UJisu Ula mihpat ha ka 
Sngi u Blei. Te man ka Sngi u Blei ka dei ka 
Sngi Paskha na ka bynta ki Khristan. Ka dei 
ka “Sngi jong u Trai.” Nangta ngi don ka 
Jingmaia Paskha. Kine ki dei ki lai sngi ha 
kiba u Jisu U la shah shitom. U la iap bad U la 
mihpat. Kine ki sngi ki don sawphew sngi 
ka jingpynkhreh kaba ngi khot ka Por Lent. 

Hidien ka Paskha ka bud sa ka Sngi kiew u 
Jisu sha Bncng bad ka Sngi Pentekost. Ia kine 
ngi khot ka Jingmaia Paskha. 

4. Ka jingwan jong u Jisu ha ka Pyrthei. 

Ki Sngi-Bikhraw kaba ar ka dei ka Khrist- 
mas. U Jisu, u Blci Bashisha U kylla-long u 
Briew bashisha. Ka Maria ka dei ka Kmie jong 
U ha ka pyrthei. Na ka bynta kane ruh ka 
don ka par jingpynkhreh kaba ngi khot ka por 
Adbent. Hadien ka Khristmas ngi kynmaw ia 
u Joseph bad ka Maria. Ngi kynmaw ia ka 
jingwan jong ki Riewstad na ri Mihngi ha ka 
Sngi Epiphani ne Jingpynpaw. Ngi pynkhreh 
ruh na ka bynta ka Jingleit ialap u Jisu da ka 
Jingiohpdiang Baplisma jong U ha ki kti u 
loannis Baptist. 


Ki Jingkyili. 

1. Ka Kalendar Balang ka iathuh aiu ha ngi? 

2. Kaei ka Jingmdia Paskha ? 

3. Kino ki lai-kyrdan jong ki sngi burom ka 
Balang? 

4. Ka sngi aiu ka pynkynmaw ha ngi ia ka 
Paskha ? 

5. Kino ki sngi jong ka Jingmaia Paskha ? 

6. Ki sngi bakhraw aiu pat ngi don ha ka 
Balang ? 

Ka sdang ka Jinglehniam Paskha- 


1. Ka Sngi Paskha jong ngi. 

Ka Paskha ka dei ka Por Jinglehniam 
Bakhraw jong ki Ju. Mynta ka hap ha ka sngi 
u Blei hadien u 'nai pura, kaba shait long 
hadien ka 21 tarik u Lber. Ka lah ban long ha 
kano kano ka sngi naduh ka 25 tarik u Lber 
haduh ka 26 tarik u Iaiong. 

2. Ka Por Lent. 

Ngi pynkhreh na ka bynta ka Sngi Bakhraw 
jong ka Paskha da ki jingshah shitom bad jing- 
shah-jingit ha ka por Lent. U Jisu U la shah- 
jingit haduh sawphew sngi ha ka ri kynjah. Ngi 
niew sawphew sngi shuwa ka Paskha khlem da 
khein ia ki Sngi u Trai. Ka sdang na ka Sngi- 
ber-dpei. Ka dei ka dak jong ka jinglen ialade 
bad jingmap. 

3. Ka Sngi u Trai Sla-Trai. 

Ki don hynriew Sngi u Trai ha ka por Lent. 
Ka Sngi u Trai Sla-tlai ka dei kaba hynriew. 
Ngi kynmaw kumno ki Ju ki la ialam ia u Jisu 
da kaba kynhoi risa sha Jerusalem. “ Hosanna, 
Burom ia u Khun u Dabid. La kyrkhu ia Uta 

Uba wan ha ka kyrteng jong u Trai.” (Mk. 2, 9.). 
Ha kane ka sngi la pule ia ki Jingshah-shitom 
bad Jingiap jong u Jisu na ka Gospel. 

4. Ka Sdang ka Taiew Bakhuid. 

Ia ka Taiew hadien ka Sngi Sla-tlai la khot 
ka TAIEW BAKHTJID. Ia ki lai sngi bakhat- 
duh, kata ka sngi Thohdieng, sngi Saitjain, bad 
Sngi u Trai la khot ‘KI LAI SNGI BAKHUID/ 
Ha ka sngi Palei ngi kynmaw ia ka Jingkhawai 
ba u Jisu U la ai ha ki Apostol. Ha kato ka 
sngi la pynlong ia ka Mas jong ka Krisma ha ka 
por step, ha kaba la kyrkhu ia ka Krisma da u 
Bishop. Ha ka janmict jong kane ka juh ka 
sngi, u Jisu U la ai ia la ka Met bad ka Snam 
ban long ka jingbam-jingdih jong ngi. U Jisu 
U la sait ruh ia ki kjat jong ki Apostol. Ka dei 
ka sngi jingkmen : . u Jisu bad ia ngi. Hynrei 
ka dei ruh ka por jong ka jingsngewsih ia u Jisu 
namar ka Jingiap jong U ka la jan. 


Ki Jingkylli. 

1. Mynno u Jisu U la iap ha kane ka pyrthei ? 

2. Kumno la thung ia ka Sngi Paskha jong ngi ? 

3. Mynno ka por Lent ka sdang bad ka neh 
haduh katno ? 

4 . Ha kano ka par la pule ia ka lynnong ba- 
nyngkong kaba shaphang ka Jingiap u Jisu ? 

5. Lano ki wan ki “ Lai Sngi Bakhuid ” jong ka 
aiom Paskha ? 

6. Kaei ka Sngi-Peit-ngor bakyrpang shuwa ki 
Sngi Paskha ? 

Ka Jingmaia Paskha. 


1. Ka Sngi Thohdieng Bakhuid. 

Ha ka Sngi Thohdieng Bakhuid ngi dap da 
ka jingsngewsih, namar ha kane ka sngi u Jisu 
U la iap. Ha ka por nohsngi : 1) ka jingleh- 
niam ka kren shaphang ka Jingiap u Jisu. Yn 
pub shaphang ka Jingshah-shitom bad Jingiap 
u Jisu, da kabn suki. 2) Nangta u lyngdoh u 
pin jingiurap na u Blei halor jong u paidbah 
buroh. 3)Yn pynpaw ia ka Diengphna ha u 
paidbah ba un iamane ia Ka. Ha ka Sngi Sait- 
jo ; n ym don jinglehniam. 

2. Ka Jingsdang jong ka Jingduwai Paskha. 

Ha ka janmiet Sngi Saitj.iin ka don ka Peit- 
ngor Paskha. Ia ka sharak (mombati) bathym- 
mai la wanlam hapoh i'ngmane. Nangta yn 
tbeh ia u mombati. Ki bud sa ki jingduwai, 
nangta sa ka Jingkyrkhu ia ka Um-Baptisma. 
U Jisu U la iap ban wcngnoh ia ki pop, nyng- 
kong eh ia ka pop-tynrai. Ngi pynthymmai ia 
ki jingkular Baptisma. 

3. Ka Jingknia Paskha ban kynmaw ia ka 

Jingmihpat. 

Dangstep phyrngap yn pynlong ia ka Mas 
Paskha. Ka kyntien jingkmen “Alleluia” ka sa- 
wa. U Jisu U la wanlam ha ngi ia ka jingpynim. 

4. Ka Atom Paskha : Ki Sngi hadien ka Sngi 

Paskha. 

Ka Aiom Paskha ka neh haduh hynniew 
taiew. Hadien sawphew sngi ka wan ka Sngi 
Kiew u Jisu sha Bneng. Hadien sanphew sngi, 
ka Pentekost ka iathuh ha ngi ba u Jisu U la 
phah ia U MYNSIEM BAKHUID ban kyrkhu 
ia ki Apostol bad ia ka Balang. Naduh Paskha 
haduh Pentekost yn tbeh ia u Mombati-Paskha 
ha baroh ki Mas. Ka Pentekost ka dci ka sngi 
bakhatduh jong ka Aiom Paskha. 


Ki Jingkylli. 

1. Lai tylli ki jinglehniam la pynlong ha ka Sngi 
Thohdieng Bakhuid. Kiei kita? 

2. Balei ba ym don jinglehniam ha ka step Sngi 
Saitjain ? 

3. Lano ka sdang ka Peit-ngor Paskha ? 

4. Ia ei la tbeh kyrpang ban thew-pharshi ia u 
Khrist ? 

5. Ha ka Mas Bakhuid jong ka Paskha, la pyn- 
donkam ia ka ktien kyrpang aiu ? 

6. Ka Aiom Paskha ka neh haduh katno ? 

Ka Aiom Khristmas. 


1. U Jisu U wan biang. 

U Jisu U la wan shisien kum u briew. Un 
sa wan biang ha ka sngi ba wai-noh ka pyrthei. 
Ha kane ka Aiom ngi puson shaphang baroh 
artylli ki jingwan jong u Jisu. 

2. Ka por Adbent. 

Ki don saw Sngi u Trai ban pynkhreh ia ka 
Kristmas. Kane ka por jingpynkhreh ka dei ka 
por Adbent. Haduh ka 16 tarik u Nohprah ngi 
puson shaphang ka Jingwan ba-ar jong u Jisu, 
kum u Nongbishar jong ngi ha ka sngi khatduh. 
Hadien ka 16 tarik, ngi puson, phra sngi lynter, 
kumno ba u Jisu U la wan hapdeng jong ngi 
kum u briew. 

3. Ka Jinglehniam Khristmas. 

Ka shait-don ka Jinglehniam Eukharist ha 
ka por shiteng synnia. Ha kane ka Mas ngi kyn- 
maw kumno ba u Jisu U la wan hapdeng jong 
ngi ha ka jingjarjar bad jingsngewrit. La knia 
ruh sa artylli ki Mas. Ka Aiom Khristmas ka 
dei ka por jong ka jingkmen bad jingsngewbha. 
Kumba u Jisu U 1a leh sbun ia ngi, ma ngi ruh 
ngi dei ban leh sbun ia kiwei. 

4. Ki Sngi Burom hadien ka Aiom Khristmas. 

Ki Sngi Khristmas, ha kane ka por, ki dei : 
1) Ha ka Sngi u Blei hadien ka Sngi Khristmas 
ngi kynmaw ia ka Ing-ka-Sem jong u Jisu, ka 
Maria bad u Joseph. 2) Ha ka Shi-tarik u Kyi- 
lalyngkot ngi burom ia ka Maria kaba long ka 
Krr.ie jong u Jisu. 3) Ha ka 6 tarik u Kyllalyng- 
kot, ka Sngi Epiphani (Jingpynpaw), ngi kyn- 
maw ia ki Syiem Riewstad na ri Mihngi kiba la 
leit ban mane ia u Jisu ha Bethlehem. 4) Ha ka 
Sngi u Trai hadien ka Epiphani, ngi kynmaw ba 
ia u Jisu ba la pynbaptis da u John Baptist 
bakhuid shuwa ba u Jisu un sdang ban leit 
ialap. La pynkut ia ka Aiom Khristmas da kane 
ka Sngi burom jong ka Baptisma. 


Ki Jingkylii. 

1. Kin don katno iylli ki jingwan jong u 
Khrist? 

2. Kumno la khot ia ka jingpynkhreh ia ka 
Khristmas ? 

3. Kiei ki artylli kiba ngi kynmaw ha ka por 
Adbent ? 

4. Katno tylli ki Mas ki lyngdoh ki knia ha ka 
Sngi Khristmas ? 

5. Iathuh ia ki sawtylli ki Sngi Bakhraw hadien 
ka Sngi Khristmas. 

6. Lano ka kut ka Aiom Khristmas? 

Kiwei pat ki Sngi Burom- 

1. Katto katne ki Sngi-Bakhraw hadien ka 

Aiom Paskha. 

Hadien ka Por Pentekost, ngi don katto 
katne ki Sngi-Bakhraw. 

1) Ka Sngi u Trai Triniti, ha hap hit ka Sngi 
u Trai bunyngkong hadien ka Pentekost. Ngi 
burom ie ki Lai-Person ha kawei ka Jinglong- 
Blei. 

2) Ka Sngi jong ka Met bad ka Snam jong u 

Jisu ka hap ha ka sngi Palei hadien ka Sngi 
Trinity. Kane ka dei ka Sngi Burom ba ai jing- 
kmen, namar ha k i Sngi P aiei shuwa ka Paskha 
ngi la dang puson shaphang ka Jingiap u Jisu. 

3) Ka Sngi Borom ka Dohnud Bakltuid tam a 
Jisu k i hap ha ka Sngi Thohdieng hadien ka 
Sngi u Trai ki bit-'r jong ka Pentekost. Ngi 
kynmaw ia ka jingieid u Jisu ia ngi namar U la 
tap na ka bynta jong ngi. 

4) Ka Sngi u Khrist, u Syiem jong kiei kiei 
baroh, ka hap ha ka Sngi u TrJ bakhatduh 
(ba 34) hadien ka Pentekost. Baroh k : ei kiei ki 
don hapoh ka bor jong u Jisu. Kane ka dei ka 
Sngi burom bakhatduh jong ka Kalendar Balang. 

5. Ki Sngi-Bakhraw, ki Sngi Burom bad ki 
Sngi-Jingkynmaw; 

Ki don khyndai tylli ki Sngi-Bakhraw ha ka 
shisnem, bad ki don 23 tylli ki Sngi Burom. 
Kine ki dci ki sngi ba ai-jingmyntoi ia ngi. 
Kiwei pat ki sngi burom ngi khot ki Sngi Jing- 
kynmaw. Katto katne ki don la ka jong ka 
Mas, katba ia kiwei pat ym baroh ki parish ki 
pyndonkam ne leh burom. 

6. Ia kaei kaba la leh kiwei, ngi ruh ngi lah 
ban leh. 

Kine ki jingkynmaw ki ai nuksa ia ngi ba 
ki briew kum ma ngi ki la lah ban im hok ha ka 
lynti u Blei. Katto katne ki la iap-martir, katto 
katne pat ki la im sotti (kynthei bad shynrang) ; 
katto katne ki la long ki KPA-BALANG, (kiba 
la im ha syndah ki Apostol), katto katne pat ki 
la long ki Doktor ( nonghikai-Balang ) ne ki 
Bishop. Don kiba la seng ia ki Sang Riewniamj 
don ruh kiba la long tang ki riew-paidbah. 
Lada ngi im hok, ngi ruh ngin sa leit ban im 
suk bad u Blei. 



Ki Jingkylli. 


1. Iathuh ia ki Saw tylli ki Sngi-Bakhraw ha- 
dien ka Paskha. 

2. Ki don katno tylli ki Sngi-Bakhraw bad 
katno tylli ki Sngi-Burom ? 

3. La khot kumno ia kiwei pat ki Sngi-Burom ? 

4. Kumno la ai-nam ia ki shynrang bad kynthei 
bakhuid ? 

5. Balei li khot ia ki “ ki Riewkhuid '*? 

6. Lada ki Riewkhuid ki la long ki briew ki 
bakhuid bad ki l \ ioh-leit shong bad u Blei, 
ngi pat de ngin leh kumno ? 

